OpenLLM-France/wikimedia huggingface dataset:
# Pactar amb el diable

Pactar amb el diable (títol original en anglès The Devil's Advocate) és una pel·lícula estatunidenca dirigida per Taylor Hackford el 1997 a partir de la novel·la The Devil's Advocate d'Andrew Neiderman. S'ha doblat i subtitulat al català.

## Argument

Kevin Lomax, un jove i brillant advocat de Florida, ha de fer una tria, defensar el seu client, un professor que sap que és culpable d'abús sexual a una menor, o abandonar el procés. Tanmateix, mai no ha perdut un sol procés a la seva vida, i per això decideix passar de llarg de les seves conviccions i guanyar el procés desacreditant totalment la jove acusadora del seu client.
Rep llavors una proposició molt lucrativa de part de John Milton: arribar al gran gabinet d'advocats novaiorquès que Milton dirigeix. La seva dona, Marie-Ann, el convencerà llavors d'acceptar, mentre que la seva mare, una dona molt religiosa, el posa en guàrdia contra els perills que representa Nova York, ciutat de tots els vicis.

## Rèpliques

La rèplica famosa de Kevin Lomax a John Milton és treta d'un vers d'aquest mateix John Milton, poeta del segle xvii: «Val més regnar a l'Infern que servir al Paradís» (John Milton, Paradise Lost , Llibre I, vers 263: "Better to reign in Hell than serve in Heaven"!).

## Repartiment

* Al Pacino: John Milton/Satan
* Keanu Reeves: Kevin Lomax
* Charlize Theron: Marie-Ann Lomax
* Jeffrey Jones: Eddie Barzoon
* Judith Ivey: Alice Lomax, la mare de Kevin
* Connie Nielsen: Christabella
* Craig T. Nelson: Alexander Cullen
* Monica Keena: Alessandra Cullen
* Susan Kellerman: Joyce Rensaleer
* Heather Matarazzo: Barbara

## Referències

* ↑ Títol en català a Ésadir.cat
* ↑ «Pactar amb el diable», 1997. [Consulta: 1r juliol 2023].
* ↑ «The devils Advocates» (en anglès). The New York Times.

## Enllaços externs

* Lloc oficial Arxivat 2010-01-26 a Wayback Machine. (anglès)
# Space cowboys

Space cowboys és una pel·lícula estatunidenca dirigida per Clint Eastwood i estrenada l'any 2000. Està doblada al català.

## Argument

Quatre veterans pilots de l'exèrcit de l'aire dels Estats Units veuran complerts els seus desitjos de convertir-se en astronautes i viatjar a l'espai amb quaranta anys de retard, en haver de reparar un gran satèl·lit de comunicacions rus l'òrbita del qual ha degenerat i corre perill de caure a la Terra, i els sistemes van ser dissenyats per un d'ells, Frank Corvin, capità de la missió. Després d'un sever, i de vegades hilarant, entrenament, els problemes seran més grans del que s'esperava allà dalt.

## Repartiment

* Clint Eastwood: Coronel Frank Corvin, Ph.D., USAF (Ret.)
* Tommy Lee Jones: Coronel William 'Hawk' Hawkins, USAF (Ret.)
* Donald Sutherland: Capità Jerry O'Neill, USAF (Ret.)
* James Garner: Captità, Reverend 'Tank' Sullivan, USAF (Ret.)
* James Cromwell: Bob Gerson
* Marcia Gay Harden: Sara Holland
* William Devane: Eugene 'Gene' Davis
* Loren Dean: Ethan Glance
* Courtney B. Vance: Roger Hines
* Rade Šerbedžija: General Vostow
* Barbara Babcock: Barbara Corvin
* Blair Brown: Dr. Anne Caruthers
* Jay Leno: Ell mateix
* Toby Stephens: Frank Corvin el 1958
* Eli Craig (filla de l'actriu Sally Field): Hawk Hawkins el 1958
* John Mallory Asher: Jerry O'Neill el 1958
* Matt McColm: Tank Sullivan el 1958

## Referències

* ↑ Títol en català a Ésadir.cat
* ↑ Brode, Douglas. Shooting Stars of the Small Screen (en anglès). University of Texas Press, 2010, p. 150. ISBN 0292783310.
# Spring Breakers

Spring Breakers és una pel·lícula estatunidenca estrenada als cinemes l'any 2013, pertanyent al gènere policíac i comèdia dramàtica dirigida i escrita per Harmony Korine, protagonitzada per James Franco, Selena Gomez, Vanessa Hudgens, Ashley Benson, Rachel Korine, Heather Morris i Gucci Mane. La pel·lícula segueix a quatre joves en edat universitària que decideixen robar un restaurant de menjar ràpid per tal de pagar per les seves vacances de primavera. La pel·lícula va ser seleccionada per competir pel Lleó d'Or al Festival Internacional de Cinema de Venècia l'any 2012.

## Argument

Quatre estudiants d'universitat anomenades Faith (Selena Gomez), Brit (Ashley Benson), Candy (Vanessa Hudgens) i Cotty (Rachel Korine) planegen reunir diners per al seu viatge de vacances de primavera atacant un local de menjar ràpid. Durant una nit de festa, les noies són arrestades amb càrrecs per drogues. Amb ressaca i vestides només amb els seus biquinis, compareixen davant un jutge, però són alliberades inesperadament per Alien (James Franco), un perdonavides local traficant d'armes i drogues que les pren sota la seva ala i les porta a les vacances més salvatges de la història. Dur per fora, però amb un costat amable, Alien es guanya el cor de les noies, i les portarà a un viatge que mai oblidaran.

## Repartiment

* Selena Gomez: Faith
* Vanessa Hudgens: Candy
* James Franco: Alien
* Ashley Benson: Brit
* Heather Morris: Bess
* Rachel Korine: Cotty
* Gucci Mane: Big Arch
* Ash Lendzion: Forest
* Emma Holzer: Heather
* Jeff Jarrett: Pastor jove
* John McClain: Jutge

## Premis i nominacions
### Nominacions

* 2012: Lleó d'Or

## Referències

* ↑ www.filmaffinity.com
* ↑ www.imdb.com
# Two Thousand Maniacs!

Two Thousand Maniacs! és una pel·lícula de terror gore, el segon opus de la Blood Trilogy (amb Blood Feast i Color Me Blood Red) d'Herschell Gordon Lewis, estrenada el 1964.

## Argument

La petita ciutat de Pleasant Valley celebra el centè aniversari del dia en què les tropes nordistes l'ha van devastar. Sis turistes « ianquis » són els invitats d'honor d'aquestes festivitats però es troben de pressa separats per força i ostatges de jocs cruels que els portaran cap a una mort abominable.

## Repartiment

* William Kerwin: Tom White
* Connie Mason: Terry Adams
* Jeffrey Allen: Mayor Buckman
* Ben Moore: Lester
* Gary Bakeman: Rufe
* Jerome Eden: John Miller
* Shelby Livingston: Bea Miller
* Michael Korb: David Wells
* Yvonne Gilbert: Beverly Wells
* Mark Douglas: Harper
* Linda Cochran: Betsy
* Vincent Santo: Billy
* Andy Wilson: El policia

## Sobre la pel·lícula

* Two Thousand Maniacs! té la reputació de ser una pel·lícula mal dirigida però es beneficia de l'estatut de pel·lícula de culte del fet, potser, per la seva extrema violència. Un remake va ser dirigida el 2005 sota el títol 2001 maniacs.
* Two Thousand Maniacs! és la segona pel·lícula gore que parla de la història del cinema.
# Passerells del Tecnocampus

Els Passerells del Tecnocampus són una colla castellera universitària del TecnoCampus Mataró-Maresme, situat a Mataró. Fundada el 2011, és la desena colla castellera universitària apareguda i la tercera que esdevingué membre de la Coordinadora de Colles Castelleres de Catalunya, després dels Ganàpies de la UAB i els Pataquers de la URV. Compten amb el suport dels Capgrossos de Mataró, la principal colla castellera convencional del Maresme. Durant el curs, assagen cada dimarts i divendres a la plaça del Tecnocampus. Vesteixen amb camisa de color malva i els seus millors castells són el 2 de 7 amb folre, el pilar de 6 amb folre, el 3 de 7 amb agulla i el 4 de 7 amb agulla.
Van néixer durant el Nadal del 2010. El primer assaig va fer-se el 15 de febrer de 2011. Al cap d'un mes, el 31 de març van descarregar el seu primer castell, un pilar de 3. L'actuació va fer-se durant el programa de ràdio El matí i la mare que el va parir de Ràdio Flaixbac, emès en directe des de l'Auditori del Tecnocampus. El 14 de novembre del 2011 la junta de la Coordinadora de Colles Castelleres de Catalunya va aprovar l'ingrés dels Passerells del Tecnocampus a l'entitat. El dia 10 de desembre del 2015, en la seva Diada d'Hivern, aconsegueixen fer la millor actuació des dels seus inicis: 3de7a, 2de7f, 4de7a i Pde6f (c).

## Referències

* 1 2 «El TecnoCampus crea una colla castellera». Diari Maresme, 25-01-2011. Arxivat de l'original el 2016-04-25 [Consulta: 17 novembre 2011].
* 1 2 «La Coordinadora arriba a les 62 colles amb l'ingrés dels Passerells del TCM». Coordinadora de Colles Castelleres de Catalunya, 15-11-2011. [Consulta: 17 novembre 2011].
* ↑ «Passerells del TCM». Webcasteller. [Consulta: 28 març 2016].
* ↑ «Els Passerells del Tecnocampus descarreguen el seu primer castell». societatdigital.cat, 18-04-2011. Arxivat de l'original el 2011-08-27. [Consulta: 17 novembre 2011].
* ↑ Redacció «Els Passerells trenquen motlles i fan la seva millor actuació». El Tot Mataró i Maresme, 11-12-2015 [Consulta: 29 març 2016].
Colles castelleres universitàries actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :
# Universitat Eben-Ezer de Minembwe

La Universitat Eben-Ezer de Minembwe és una universitat de la República Democràtica del Congo fundada el 2011 i dirigida per R. Lazare Sebitereko. És l'única universitat a l'àrea i se centra en els estudis empresarials, el desenvolupament i l'ensenyament d'habilitats. La seva missió principal és el desenvolupament sostenible de la comunitat i dona prioritat a la formació de la joventut rural. La Universitat ha estat recentment associat amb la Universitat de Cornell, que ajuda a proporcionar dos cursos a la universitat.

## Referències

* ↑ «What We Do». Arxivat de l'original el 2016-05-30.
* ↑ «Cornell to offer two classes with Congolese university». Cornell Chronicle. Cornell University [Consulta: 10 març 2016].
# Lutz Heßlich

Lutz Heßlich (Ortrand, 17 de gener de 1959) és un ciclista alemany, ja retirat, que va competir per l'Alemanya de l'Est durant les dècades de 1970 i 1980.
Especialista en velocitat, el 1980 va prendre part en els Jocs Olímpics d'Estiu de Moscou, on guanyà la medalla d'or en la prova de velocitat individual. Vuit anys més tard, als Jocs de Seül, tornà a guanyar la medalla d'or en la mateixa prova. En el seu palmarès també destaquen quatre campionats mundials en velocitat individual i deu campionats nacionals de velocitat.

## Palmarès

* 1976
** Campió del món júnior en Velocitat
* 1977
** Campió del món júnior en Velocitat
* 1978
** 1r al Gran Premi de París en velocitat
* 1979
** Campió del món velocitat amateur
** 1r al Gran Premi de París en velocitat
* 1980
** Medalla d'or als Jocs Olímpics de Moscou en Velocitat individual
* 1982
** 1r al Gran Premi de Copenhagen
* 1983
** Campió del món velocitat amateur
** 1r al Gran Premi de París en velocitat
* 1984
** 1r al Gran Premi de Copenhagen
* 1985
** Campió del món velocitat amateur
** 1r al Gran Premi de París en velocitat
* 1986
** 1r al Gran Premi de Copenhagen
* 1987
** Campió del món velocitat amateur
** 1r al Gran Premi de París en velocitat
** 1r al Gran Premi de Copenhagen
* 1988
** Medalla d'or als Jocs Olímpics de Seül en Velocitat individual
** 1r al Gran Premi de París en velocitat
** 1r al Gran Premi de Copenhagen

## Referències

* ↑ «HESSLICH Lutz». [Consulta: 9 desembre 2024].
* 1 2 «Olympedia – Lutz Heßlich». [Consulta: 9 desembre 2024].

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Cabrerita

La cabrerita és un mineral de la classe dels fosfats que pertany al grup de la vivianita. Rep el nom d'un material que va ser descrit prèviament l'any 1863 a Sierra Cabrera, a la província d'Almeria (Andalusia).

## Característiques

La cabrerita és un arsenat de fórmula química NiMg₂(AsO₄)₂·8H₂O. Va ser aprovada com a espècie vàlida per l'Associació Mineralògica Internacional en el mes d’abril de l'any 2024. Va ser publicada a la revista internacional American Mineralogist per Anthony R. Kampf et al. en el mes d'agost de 2024 amb el títol «Cabrerite, NiMg₂(AsO₄)₂·8H₂O, a new old mineral – the ordered intermediate between annabergite and hörnesite». Cristal·litza en el sistema monoclínic. Es tracta d'una fase intermèdia entre l'annabergita i la hörnesita amb cations ordenats.
Segons la classificació de Nickel-Strunz pertany a «08.CE: Fosfats sense anions addicionals, amb H₂O, només amb cations de mida mitjana, RO₄:H₂O sobre 1:2,5».
L'exemplar que va servir per a determinar l'espècie, el que es coneix com a material tipus, es troba conservat a les col·leccions mineralògiques del Museu d'Història Natural del Comtat de Los Angeles, a Los Angeles (Califòrnia) amb el número de catàleg: 65733.

## Formació i jaciments

Va ser descoberta a la mina Nickel, situada al Cottonwood Canyon, dins el districte miner de Table Mountain, al comtat de Churchill (Nevada, Estats Units). Aquesta mina estatunidenca és l'únic indret de tot el planeta on ha estat descrita aquesta espècie mineral.

## Referències

* 1 2 «Cabrerite» (en anglès). Mindat. [Consulta: 27 juny 2024].
* 1 2 Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 79». European Journal of Mineralogy, 36, 3, 25-06-2024, pàg. 525–528. DOI: https://doi.org/10.5194/ejm-36-525-2024 [Consulta: 27 juny 2024].
* ↑ Kampf, Anthony R.; Adams, Paul M.; Ma, Chi «Cabrerite, NiMg2(AsO4)2·8H2O, a new old mineral – the ordered intermediate between annabergite and hörnesite». American Mineralogist, 01-08-2024. DOI: https://doi.org/10.2138/am-2024-9498 [Consulta: 9 desembre 2024].
* ↑ «Strunz-mindat (2024) Classification - With only medium-sized cations, RO4:H2O about 1:2.5». Mindat. [Consulta: 27 juny 2024].
# Condició de frontera de Dirichlet

En matemàtiques, la condició de contorn o condició de frontera de Dirichlet (o de primer tipus) és un tipus de condició de frontera, que rep el nom de Peter Gustav Lejeune Dirichlet (1805–1859). Quan s'aplica a equacions diferencials ordinàries o a equacions en derivades parcials, especifica el valor que ha de prendre la solució en la frontera del domini.
La resolució d'aquest tipus d'equacions es coneix pel nom de problema de Dirichlet. En enginyeria, les condicions de contorn de Dirichlet també són conegudes com a condicions de contorn fixes.

## Exemples
### EDO

Exemple d'equacions diferencials ordinàries:
    $y''+y=0~$
les condicions de Dirichlet a l'interval $[a,\,b]$ prenen la forma:
    $y(a)=\alpha \ {\text{ i }}\ y(b)=\beta$
on $\alpha$ i $\beta$ són quantitats donades.

### EDP

Exemple d'equacions en derivades parcials:
    $\nabla ^{2}y+y=0$
on $\nabla ^{2}$ representa el Laplacià, les condicions de Dirichlet sobre el domini $\Omega \subset \mathbb {R} ^{n}$ prenen la forma:
    $y(x)=f(x)\quad \forall x\in \partial \Omega$
on f és una funció definida a la frontera $\partial \Omega$.

### Aplicacions en enginyeria

A tall d'exemple, els següents casos es consideren condicions de contorn de Dirichlet:
* En enginyeria civil (teoria de bigues), quan un extrem de la biga està agafat a una posició fixa a l'espai.
* En termodinàmica, on una superfície té una temperatura constant fixada.
* En electroestàtica, on un node del circuit té un voltatge fixat.
* En dinàmica de fluids, les condicions de no lliscament per a fluids viscosos diu que a la frontera d'un sòlid el fluid tindrà una velocitat relativa igual a zero.

## Altres condicions de contorn

Hi ha moltes condicions de contorn alternatives, com les condicions de contorn de Cauchy i les condicions de contorn mixtes, que són una combinalció de les condicions de Dirichlet i les de Neumann.

## Vegeu també

* Condició de frontera de Neumann

## Referències

* ↑ Cheng, A. and D. T. Cheng (2005). Heritage and early history of the boundary element method, Engineering Analysis with Boundary Elements, 29, 268–302.
# Michel Chasles

Michel Floréal Chasles (Épernon, 15 de novembre de 1793 – París, 18 de desembre de 1880) va ser un matemàtic francès.
El seu cognom apareix inscrit a la Torre Eiffel.
Estudià a l'École Polytechnique de París sota Siméon Denis Poisson. Es va fer enginyer.
El 1837 publicà Punt de vista històric de l'origen i desenvolupament dels mètodes en geometria. Va ser nomenat professor de l'École Polytechnique el 1841, després va ser catedràtic a la Sorbonne el 1846.

## Publicacions

* Chasles, M. «Note sur les propriétés générales du système de deux corps semblables entr'eux» (en francès). Bulletin des Sciences Mathématiques, Astronomiques, Physiques et Chemiques, 14, 1831, pàg. 321-326.
* M. Chasles (1837) Aperçu historique sur l'origine et le développement des méthodes en géométrie, originally published by Hayez in Bruxelles, now from archive.org.
* M. Chasles (1841) Two geometrical memoirs on the general properties of cones of the second degree, and other spherical conics, Charles Graves translator, originally published in Dublin, now from Cornell University.
* M. Chasles (1865) Traité des sectiones-coniques, Gauthier-Villars, from Universitat de Michigan.
* M. Chasles (1852, 1880) Traité de Géométrie Supérieure, Gauthier-Villars, from Google.

## Referències

* O'Connor, John J.; Robertson, Edmund F. «Michel Chasles» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Michel Chasles al Mathematics Genealogy Project.
# Cindy Crawford

Cynthia Ann "Cindy" Crawford (DeKalb, Illinois, 20 de febrer de 1966) és una model estatunidenca. El seu tret característic és una piga facial, considerada per molts com el seu tret més bell. Una sèrie de vídeos d'exercicis li van fer guanyar popularitat, però no va passar el mateix amb les seves actuacions en el cinema. Continua donant el seu suport com a celebritat a tota una varietat de projectes.
De 1989 a 1995, Crawford va ser conductora del programa de la MTV anomenat House of Style. El 1992, es van haver de retirar cartells amb la seva imatge de les carreteres de Noruega quan les autoritats van notar un increment del 300% en la taxa d'accidents, ja que els conductors s'hi distreien. El 1995 Crawford va tenir el seu primer paper en una pel·lícula, a Fair Game. La seva actuació va ser mal rebuda pels crítics, i el fet de donar-li suport amb una pel·lícula de 50 milions de dòlars pensant que podia ser una bona actriu va ser descrit a la revista Total Film el 2004 com «la setena decisió més ximple en la història del cinema». Fair Game va recaptar 11 milions de dòlars a la taquilla.
Va ser la primera supermodel moderna que va posar nua per a la revista Playboy, que la cataloga en el cinquè lloc en la llista de Les 100 estrelles més sexis del segle XX. Ha aparegut a la portada de més de 600 revistes al voltant del món incloent Vogue, W, People, Harper's Bazaar, Elle, i Allure cosmopolitan. Una enquesta de la revista Shape de 1997 la va triar com la segona dona més bella del món, després de Demi Moore. El 2002, Crawford va ser nomenada una de les 50 persones més belles per la revista People.
Cindy Crawford és propietària de la seva pròpia companyia productora: Crawdaddy Inc.

## Vida privada

El primer matrimoni de Crawford amb l'actor Richard Gere va durar de 1991 a 1995. Es va dir fortament que el matrimoni era una pantalla per cobrir la seva mútua homosexualitat, però això va ser descartat per tots dos. Gere també s'ha convertit en pare. Durant el seu matrimoni els rumors van ser avivats per Crawford quan va aparèixer en una portada de la revista Vanity Fair en un posat semiprovocatiu amb la popular i obertament homosexual cantant K.d. lang.
Crawford està casada en segones núpcies amb Rande Gerber (empresari de locals nocturns) amb qui té dos fills, Presley i Kia. En contrast, una de les últimes portades de Crawford va ser en un número de la revista W on apareixia un nu d'ella embarassada en blanc i negre, molt similar a una foto en color feta anys abans de Demi Moore, que va aparèixer en una altra revista.

## Filmografia

* Cindy Crawford: Shape Your Body Workout (1992)
* Cindy Crawford: The Next Challenge Workout (1993)
* Unzipped (1995)
* Catwalk (1995)
* Fair Game (1995)
* Frasier: Halloween (1997)
* 54 (1998)
* Sesame Street: Elmopalooza! (1998)
* Beautopia (1998)
* The Secret World of... Supermodels (1998)
* Cindy Crawford: A New Dimension (2000)
* The Simian Line (2000)

## Enllaços externs

* Lloc web oficial de Cindy Crawford (anglès)
* TV Tome: Cindy Crawford Arxivat 2008-07-06 a Wayback Machine. (anglès)
* La seva fitxa a IMDb (anglès)
# Can Julià

«Can Julià» té aquests significats:
* Can Julià o Cases Julià, al terme d'Arenys de Mar (el Maresme)
* Can Julià (Cànoves i Samalús), casa al municipi de Cànoves i Samalús (el Vallès Oriental)
* Can Julià (Gelida), masia de Gelida (l'Alt Penedès)
* Can Julià (Matajudaica), casa al Carrer Major del poble de Matajudaica (el Baix Empordà)
* Can Julià (Mataró), casa racionalista al terme de Mataró (el Maresme)
* Can Julià (Sant Andreu de la Barca), al terme de Sant Andreu de la Barca (el Baix Llobregat)
* Can Julià (Sant Boi de Llobregat), al terme de Sant Boi de Llobregat (el Baix Llobregat)
* Can Julià de la Torre, edifici al municipi de Vallirana (el Baix Llobregat)
* Can Julià de la Muntanya, edifici al municipi de Santa Coloma de Cervelló (el Baix Llobregat)
* Can Julià de Palol, masia gòtica al terme de Vilademuls (el Pla de l'Estany)
* Can Julià de la Riera, al terme de Sant Esteve Sesrovires (el Baix Llobregat)
* Celler de Can Julià, al terme de Sant Andreu de la Barca (el Baix Llobregat)
* Serra de Can Julià, serra a cavall dels municipis de Molins (el Baix Llobregat) i el de St. Cugat (el Vallès Occidental)
* Can Julià (Cistella), edifici del segle xvi a Cistella (Alt Empordà)
# Eve's bayou (L'estany de l'Eva)

Eve's bayou (L'estany de l'Eva) (títol original: Eve's Bayou) és una pel·lícula del 1997 escrita i dirigida per Kasi Lemmons, en el seu debut en la direcció. Ha estat doblada al català.

## Argument

Eve Batiste és una nena afroamericana de 10 anys que viu en una petita ciutadana de la Louisiana, junt amb el seu pare Louis, apreciat mèdic de la regió, la mare Roz, la germana més gran Cecily i la tia Mozelle. A través de la Mirada desencantada de la petita Eva, es relata és la història de la seva família, entre traïcions, ritus vudú i epíleg sagnant.

## Repartiment

* Jurnee Smollett-Bell: Eve Batiste
* Debbi Morgan: Mozelle Batiste Delacroix
* Samuel L. Jackson: Louis Batiste
* Lynn Whitfield: Roz Batiste
* Diahann Carroll: Elzora
* Lisa Nicole Carson: Matty Mereaux
* Meagan Good: Cisely Batiste
* Roger Guenveur Smith: Lenny Mereaux
* Vondie Curtis-Hall: Julian Grayraven
* Branford Marsalis: Harry
* Carol Sutton: Madame Renard
* Ethel Ayler: Gran Mere
* Jake Smollett: Poe Batiste
* Leonard L. Thomas: Maynard
* Victoria Rowell: Stevie Hobbs

## Rebuda
### Premis

* Premis Independent Spirit 1998:
** Independent Spirit a la millor primera pel·lícula
** Independent Spirit a la millor actriu secundària a Debbi Morgan
* Premi National Board of Review 1997
** Millor director debutant
* Premi Critics' Choice Movie 1998
** Millor jove actriu a Jurnee Smollett
* Premi Chicago Film Critics Association 1998
** Millor actriu no protagonista a Debbi Morgan

### Crítiques

* Una aclamada cinta (el crític Roger Ebert la va declarar la millor pel·lícula de l'any 1997) de cinema independent americà dirigit per l'actriu Kasi Lemmons (Candyman, El silenci dels anyells). Aquest és el seu primer llargmetratge com a directora, produït per Samuel L. Jackson.
* "Va venir amb l'etiqueta de la millor pel·lícula independent de 1997 als EUA i una acceptable taquilla, malgrat el seu modest pressupost. Però té vocació de telefilm i explica en off més del ques mostra en pantalla: Mal detall"

## Referències

* ↑ «Eve's bayou (L'estany de l'Eva)». esadir.cat.
* ↑ «Eve's Bayou». The New York Times.
* ↑ Error: hi ha títol o url, però calen tots dos paràmetres.«[{{{url}}} Eve's Bayou]». FILMAFFINITY.
* ↑ Ocaña, Javier «Eve's Bayou». Cinemanía.
# Glèisanòva de Bruelh

Gleisa Nueva de Vern (en francès Église-Neuve-de-Vergt) és un municipi francès situat al departament de la Dordonya i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 217 | 250 | 272 | 272 | 307 | 326 | 365 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1971-1979 | Maxime Chantal | |
| 1979-2001 | Michel Ribette | PCF |
| 2001-2008 | Michel Combelair | |
| 2008- | Thierry Nardou | |

## Referències

* ↑ «Toponímia occitana». Arxivat de l'original el 2012-03-15. [Consulta: 14 novembre 2010].